# Brooke Medicine Eagle

Brooke "Medicine Eagle" Edwards (Reserva índia Crow, Montana, 1943) és una escriptora, cantant i compositora estatunidenca, especialitzada en les interpretacions de les religions ameríndies. Freqüentment ensenya en tallers New Age i altres esdeveniments.

## Biografia

Edwards va néixer però no es va criar en la reserva Crow de Montana. Va estudiar a la Universitat de Denver i va obtenir una llicenciatura en psicologia i matemàtiques. Després es va doctorar en psicologia a la Universitat de Denver. Reclama ser "d'ascendència Sioux i Nez Percé" i afirma tenir avantpassats de sis nacions ameríndies.
Les experiències vitals i espirituals d'Edwards van ser documentades en un estudi de 1982 sobre les dones ameríndies. Marie Annette Jaimes va descriure Edwards com a "una carismàtica dona medicina" i discutí una visió d'Edwards que representava una "contribució significativa" a la comprensió del lloc de la dona dins de la cultura nativa americana moderna. Segons Jaimes, Edwards és la "neboda-rebesneta del cap Joseph dels Nez Percé" i va estudiar amb Stands Near The Fire, un ancià xeiene del Nord. No obstant això, la tribu Crow, entre d'altres, ha denunciat Edwards. Ha ensenyat Estudis Amerindis a la Universitat Estatal de San Francisco.
Edwards ha estat criticada per alguns grups amerindis que l'han acusat de tergiversar el seu patrimoni i afirmant falsament ser una dona medicina. El 1984 l'American Indian Movement va incloure Edwards entre aquells que considerava responsables d'"un gran atac o robatori" de les cerimònies ameríndies, i en un article de 2001 a la Journal of Religious & Theological Information, Cynthia Snavely connectà Edwards amb l'"apropiació indeguda de l'espiritualitat nativa americana [que] té lloc dins del moviment de l'espiritualitat New Age".

## Discografia

En solitari
* A Gift of Song (1995)
* Visions Speaking (1996)
* Gathering the Sacred Breath (2003)
* Live from the Shaman's Cave (2005)
* For my People (2005)

## Llibres

* Buffalo Woman Comes Singing: The Spirit Song of a Rainbow Medicine Woman (1991) ISBN 978-0-345-36143-1
* The Last Ghost Dance: A Guide for Earth Mages (2000) ISBN 978-0-345-40031-4

## Referències

* 1 2 3 4 Anderson, Lorraine (ed.). Sisters of the Earth: Women's Prose and Poetry About Nature. Vintage Books, 2003. ISBN 9781400033218.
* 1 2 3 Bill Sallquist, "Medicine Woman Blends Treatments." Spokane Daily Chronicle, October 29, 1981
* ↑ Aboute Brooke Medicine Eagle Arxivat 2014-10-25 a Wayback Machine., MedicineEagle.com. Retrieved March 20, 2013. "Té avantpassats de sis tribus nadiues (Crow, Nez Perce, Lakota, Cree, Peigan i Cherokee) així com ascendència europea d'Escòcia, Irlanda i Dinamarca." De fet només té un grau reduït d'ascendència crow. Tots els altres avantpassats figuren com a blanc en els censos.
* ↑ Marie Annette Jaimes (1982). "Towards a New Image of American Indian Women" Arxivat 2013-05-23 a Wayback Machine., Journal of American Indian Education, Arizona State University. Vol. 22, No. 1
* ↑ Alert – Re: Brooke ‘Medicine Eagle’ Edwards
* ↑ Grimes, Ronald L. Deeply Into the Bone: Re-Inventing Rites of Passage. University of California Press, 2002, p. 143. ISBN 9780520236752.
* ↑ Snavely, Cynthia A. 2001. “Native American Spirituality: Its Use and Abuse by Anglo-Americans.” Journal of Religious & Theological Information 4 (1): 91–103 (quote from p. 92). doi:10.1300/J112v04n01_08

## Enllaços externs

* (anglès) Pàgina web personal Arxivat 2005-11-24 a Wayback Machine.